stanford-oval/wikipedia huggingface dataset:
טכנולוגיה במלחמת הכוכבים
ספינות חלל > המסדר הראשון

משחתת הכוכבים Finalizer: משחתת כוכבים משופרת מדגם "Resurgent", ספינת הדגל של קיילו רן.
משחתת כבדה מנדטור 4: ספינת פיקוד גדולה וכבדה המשמשת כארטילריה ניידת: היא מפציצה כוכבי לכת וספינות חלל גדולות. אורכה 7.7 ק"מ.
מגה משחתת הכוכבים: ספינת חלל ענקית בתצורת "כנף מעופפת", בה ישב המנהיג העליון סנוק. רוחבה 60 ק"מ. הספינה נפגעה קשות בסוף הסרט "מלחמת הכוכבים - פרק 8: אחרוני הג'דיי".
קרבית TIE של קיילו רן: דגם משופר של חלליות קרב מסדרת TIE בעל כנפיים מחודדות הפונות קדימה, בשימוש קיילו רן.
משחתת הסית': משחתת כוכבים משופרת מדגם "Xyston". נבנתה בסתר באקסגול על ידי דארת' סידיוס, וחמושה בתותח-על שמסוגל להשמיד כוכבי לכת.
כלי רכב קרביים

טנק מצור משוריין (AAT): זהו כלי רכב כבד אשר שימש בידי פדרציית הסחר בזמן הפלישה לנאבו, שריונו של הטנק הוא בעובי מטר אחד, מה שמאפשר לחדור דרך קירות בלי להיפגע. הטנק יכול להכיל שני נוסעים.
נושאת גייסות רב-תכליתית (MTT, Multi-Troop Transport): טנק כבד ומשוריין, אשר שימש את פדרציית הסחר בפלישה לנאבו ובהמשך את הבדלנים במלחמת המשובטים. הלכן זה משמש בעיקר להובלת דרואידי קרב מסדרה B1 ודרואידקות, כשהלכן אחד מסוגל להוביל 112 דרואידי קרב או 20 דרואידקות. עם זאת, ל-MTT יש זוג תותחי בלאסטר 17 KV, והצוות מורכב מארבעה אנשי צוות: טייס, טייס משנה (המשמש גם כתותחן ומהנדס), מפעיל ובקר.
הלכן סיור (AT-ST): זהו רכב המונע באמצעות זוג רגליים רובוטיות המתנשא לגובה של עשרה מטרים. על הרגליים ישנו צריח משוריין החמוש בזוג תותחי לייזר בינוניים, משגר רימוני הלם ותותח לייזר כבד. זהו רכב סיור קל בשימוש האימפריה ושרידותו נמוכה למדי.
הלכן משוריין (AT-AT): זהו רכב כבד המונע באמצעות ארבע רגליים רובוטיות המתנשא לגובה של כ-30 מטרים. רכב זה חמוש ומשוריין בכבדות, ונוסף לחימוש של זוג תותחי לייזר כבדים ושני מקלעי לייזר קלים, הוא יכול לשאת גם כ-40 חיילים. תפקידיו העיקריים הם תובלה משוריינת וסיוע באש כבדה לכוחות הקרקע.
ראו גם

מלחמת הכוכבים
חרב אור
כוכב המוות
מילניום פלקון
חלליות קרב מסדרת TIE
הערות שוליים

↑  ההתנגדות השתמשה בדגם המשופר T-70
↑  מהדגמים MC-80 ,MC-75 ו-MC-85
↑  הקומיקס Darth Vader מאת Kieron Gillen, מארוול קומיקס, 2015
↑  ההשראה ליצירת חללית זו בסדרת הסרטים הגיעה מהקמיקזה היפניים במלחמת העולם השנייה
חרב אור, נשקם של הג'דיי והסית'
משחתת הכוכבים הראשית וסביבה משחתות כוכבים של האימפריה
זוהר אביב

| --- | --- |

 לידה:  25 במרץ 1962 (בת 62) אודים, ישראל 
 מדינה:  ישראל 
 מקום לימודים:  אוניברסיטת תל אביב, סמינר הקיבוצים, המכללה האקדמית בוינגייט 
 שפות היצירה:  עברית 
 סוגה:  ספרות ילדים 
 יצירות בולטות:  חבורת כוח-המוח 
 www.zoharaviv.com
 
זוהר אביב (נולדה ב-25 במרץ 1962) היא סופרת, כותבת לעיתוני ילדים ונוער, מלמדת דרמה וכתיבה יוצרת, מנחה קבוצות הורים, מאמנת אישית ומרצה בבתי-ספר יסודיים על יצירתה ומתנדבת ופעילה חברתית.
חייה

זוהר אביב נולדה וגדלה במושב אודים. למדה ספרות וחינוך באוניברסיטת תל אביב, הנחיית קבוצות הורים במכון אדלר, ומשחק בבית הספר למשחק של סמינר הקיבוצים.
אביב הוציאה עד היום לאור למעלה מ-80 ספרים פרי עטה, בהם ארבע סדרות.
זוהר נוהגת לשתף את האימייל שלה בסוף כל ספר והקוראים יוצרים איתה קשר. זוהר נוהגת לבחור ילד שיש לו קושי מסוים, ולהפוך אותו לגיבור הספר, וזאת כדי להביא את המסר שלו לעולם, להעצים אותו ולהביא לשינוי חברתי.
זוהר כותבת בעיתון "אצבעוני" את סדרת "בר מוח" בעבר כתבה במגזין ערוץ הילדים את הפינה "למשש ת'דופק", כתבה לעיתונים "ראש אחד", "מעריב לילדים", "מעריב לנוער", מדור הילדים ב"ידיעות אחרונות", כתבה גם סיפורים למבוגרים בעיתון "חדשות נתניה".
בשנת 2000 זכתה סדרת ספריה "חבורת כוח המוח" בפרס "מצילה" בנושא מניעת אלימות מטעם המשטרה והמשרד לביטחון הפנים.
בשנת 2008 זכתה בפרס "חיים בדרך ארץ" על תרומתה בנושא הטמעת ערכי דרך ארץ בקרב הילדים ובני הנוער.
בשנת 2010 זכתה בתעודת הוקרה מטעם עיריית נתניה על הישגיה בתחום הקריאה, על פי סקר ספריות, וספריה זכו לככב בראש רשימת הספרים הנקראים ביותר בספריות בישראל. זוהר מקיימת מפגשי סופר בלווי תיאטרון בובות, בבתי ספר יסודיים וחטיבות ביניים, ברחבי ישראל.
אביב נשואה ואם לשניים ומתגוררת בנתניה.
מספריה

חבורת כוח-המוח - סדרה רבת מכר בעלת 28 כרכים, שזכתה בפרס "מצילה" בנושא מניעת אלימות. הסדרה עוסקת במקרי אלימות ומגישה אפשרויות פתרון על ידי גישור, משא ומתן, ניהול והתרת קונפליקטים במוח ולא בכוח. הנושאים הנדונים בסדרה כוללים שיימינג, חרמות, איומים וגלישה בטוחה ברשת האינטרנט. הספרים יצאו בהוצאות מודן וכתר.
יד הפלא - סדרה בעלת 15 כרכים, שעניינה קבלת האחר ושונה, התמודדות חברתית ומודעות עצמית. בין הנושאים הנידונים בספר: עודף משקל, מקובלות חברתית, תאונות, משקפיים, אוטיזם, לקות ראייה, כבדות שמיעה, נחות, סוכרת נעורים, הפרעות קשב וריכוז, צליאק, מחלת העור אטופיק דרמטיטיס, אילמות סלקטיבית, רגישות לחלב ואלרגיה לבוטנים. כל הספרים מבוססים על סיפורים אמיתיים של ילדים, ובעזרת קבוצת מעריצים בווטצאפ שבודקת את הספר לפני שהוא יוצא לאור.
כוח הלב - סדרה בעלת 14 כרכים, שעניינה זוגיות ואהבה. בין השאר נדונים בספרים : אנורקסיה, התמודדות עם פרידות, גירושי הורים והתמכרויות. הספרים יצאו בהוצאת מודן.
מסע מצמרר - סדרת פנטזיה בעלת 8 כרכים.
שמח על הירח - איך לכתוב סיפורים (לגילאי 5 - 8).
כוכב במתנה / אבא כוכב - סיפור בנושא קיימות (לגילאי 5 - 8).
בום בילי בום כתה א' שלום - ספר הכנה לכיתה א'.
חברה של חייל - רומן לבני הנעורים.
מה עושים עם געגוע? הטריק של סבתא נונה ספר המקל על התמודדות עם פרידה ומעודד פיתוח דמיון.
זוגות וסודות - טרמפ לאושר ספר למבוגרים בלבד. סיפורים קצרים, כתובים בהומור, ויש בהם תזכורת לערכי הזוגיות שיש לעבוד עליהם.
מסע לא"י (בנושא השואה)
בוחן פתע (למתבגרים)
עכשיו תורי לדבר (אסופת סיפורים ושירים לראשית קריאה)
לייטון מיסטר

| --- | --- |

 לידה:  9 באפריל 1986 (בת 38) פורט וורת', טקסס, ארצות הברית 
 שם לידה:  Leighton Marissa Meester 
 סוגה מועדפת:  מוזיקת פופ, אינדי פופ, רוק אלטרנטיבי 
 מדינה:  ארצות הברית 
 תקופת הפעילות:  מ-1999 
 מקום לימודים:  תיכון בוורלי הילס  בית הספר התיכון הוליווד  בית ספר המקצועי לילדים 
 בן או בת זוג:  אדם ברודי (2014–?) 
 מספר צאצאים:  2 
 פרסים והוקרה:  פרס בחירת הנוער לשחקנית דרמה (2009)  פרס בחירת הנוער לשחקנית דרמה (2010) 
 פרופיל ב-IMDb
 
לייטון מריסה מיסטר (באנגלית: Leighton Marissa Meester; נולדה ב-9 באפריל 1986) היא שחקנית, זמרת ודוגמנית אמריקאית. מוכרת בעיקר בשל תפקידה כבלייר וולדורף בסדרת הטלוויזיה "אחת שיודעת" (2012-2007) של רשת The CW; היא גם הופיעה בסרטים כמו "בכוח הקאנטרי" (2010), "השותפה" (2011), "מונטה קרלו" (2011), "זה הבן שלי" (2012), "השופט" (2014) ו"סוף שבוע מסוכן" (2022). מיסטר עשתה את הופעת הבכורה שלה בברודוויי במחזה "על עכברים ואנשים" (2014), והיא גילמה את אנג'י ד'אמאטו בסיטקום של רשת ABC "חד הוריים" (2018–2020).
ביוגרפיה

לייטון מיסטר נולדה בפורט וורת', טקסס שבארצות הברית. הוריה הם קוני ודוג מיסטר. היא נולדה בכלא בעת שהוריה הורשעו בהברחת מריחואנה מג'מייקה לארצות הברית. כאשר הייתה בת 3 חודשים, אמה השתחררה מהכלא וגידלה אותה. בראיונות טוענת מיסטר שהוריה העניקו לה חינוך נורמלי ושעזבו את חיי העבריינות, וכן שאירועי החיים שעברו הוריה גרמו לה להיות אדם לא שיפוטי ופתוח יותר לרעיונות.
בגיל מוקדם החליטה מיסטר שהיא יודעת מה ברצונה לעשות בחייה, וכבר בגיל 10 היא עברה עם אמה לניו יורק בתקווה להתחיל את הקריירה שלה. היא החלה לעבוד בדוגמנות, ועבדה בין היתר בחברות "ולמינה" ו"ראלף לורן".
לאחר שהגיעה להחלטה כי מקצוע הדוגמנות אינו בשבילה, עברה למשחק. בתפקידה הראשון שיחקה בתפקיד אורח בסדרה המצליחה "חוק וסדר".
בגיל 14 עברה ללוס אנג'לס, קליפורניה, על מנת לקדם את קריירת המשחק.
קריירה > משחק

כשעברה ללוס אנג'לס, החלה להופיע בתפקידי אורח בסדרות טלוויזיה מצליחות, כמו: "בוסטון פאבליק", "להתחיל מחדש", "ג'ורדן", "הרקיע השביעי", "הפמליה", "האוס", "24" ו"ורוניקה מארס". ב-2007 התקבלה לתפקיד ראשי בסדרה "אחת שיודעת", בדמות בלייר וולדורף. בשנת 2007 שיחקה בדרמת ההתבגרות "לזכור את המבוכה" לצד אמבר הרד.
באוקטובר 2024, מיסטר הצטרפה לצוות השחקנים של העונה השנייה של סדרת הדרמה התקופתית של אפל TV פלוס, "הבאקניריות". התפקיד של מיסטר טרם נחשף. בפברואר 2025 פורסם כי העונה השנייה של הסדרה "רק לא זה" צירפה את מיסטר כשחקנית אורח.
קריירה > מוזיקה

לייטון עוסקת גם במוזיקה. במאי 2009 יצא לרדיו שיר בכורה ששמו "Good Girls Go Bad", בשיתוף להקת "Cobra Starship". השיר הגיע למקום העשירי במצעד הבילבורד האמריקאי. באוקטובר 2009 יצא השיר "Somebody to Love" בשיתוף הזמר רובין ת'יק. במרץ 2010 יצא הסינגל השני של לייטון "Your Love's a Drug". שלושת השירים ועוד מספר שירים שהודלפו היו חלק מאלבום מתוכנן של מיסטר, אך האלבום בוטל. בין השנים 2011 ל-2014 עבדה עם להקה בשם 'Check in the Dark' שאיתם הקליטה מספר שירים ויצאה גם לסיבוב הופעות. גם ללייטון ללהקה תוכנן אלבום אך גם הוא בוטל. ב-9 בספטמבר 2014 הוציאה לייטון את "Heartstrings", סינגל הבכורה מאלבום הבכורה המצופה שלה בעל אותו השם. האלבום יצא ב-28 באוקטובר 2014 ומכיל 9 שירים.
חיים אישיים

בעבר לייטון התגוררה בניו יורק והיום מתגוררת בלוס אנג'לס. בשנת 2009, דורגה במקום ה-12 במגזין הגברים "מקסים", ברשימת "100 הנשים הסקסיות בעולם".
בשנת 2008, היא יצאה עם השחקן סבסטיאן סטן, ששיחק לצדה בסדרה "אחת שיודעת". הזוג נפרד בסביבות אפריל 2009.
בנובמבר 2013, היא התארסה לשחקן האמריקאי-יהודי אדם ברודי, אותו פגשה בעת צילומי הסרט "אורנג'ס" במרץ 2010. בני הזוג נישאו בטקס פרטי ב-15 בפברואר 2014. בתם הראשונה, ארלו דיי ברודי, נולדה ב-4 באוגוסט 2015. באפריל 2020, נחשף כי בני הזוג מצפים לילדם השני. בספטמבר 2020, ברודי אישר שילדם השני, בן, נולד.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Hangman's Curse | אליישה ספרינגפילד |  |
| 2006 | שגשוג | לוסי קונוור |  |
| 2006 | Inside | ג'וסי |  |
| 2007 | המבורגר, צ'יפס ורצח | מקנזי קרפנטר |  |
| 2007 | לזכור את המבוכה | טורי |  |
| 2008 | Killer Movie | ג'ייני הנסן |  |
| 2010 | דייט לילי | קטי |  |
| 2010 | הולכים רחוק | איימי |  |
| 2010 | בכוח הקאנטרי | צ'יילס סטנטון |  |
| 2011 | השותפה | רבקה אוונס |  |
| 2011 | מונטה קרלו | מג קלי |  |
| 2011 | אורנג'ס | נינה אוסטרוף |  |
| 2012 | זה הבן שלי | ג'יימי מרטין |  |
| 2014 | שותפות לחיים | סשה וייס |  |
| 2014 | השופט | קרלה פאוול |  |
| 2014 | כמו יום ראשון בגשם | אלינור לוגן |  |
| 2014 | By the Gun | אלי מאזאנו |  |
| 2019 | סמפר פיי | קלרה |  |
| 2021 | סוף שבוע מסוכן | בת' |  |
| 2022 | הדרקון של אבא (אנ') | סשה הטיגריסית | דיבוב |
| 2023 | נהר הפרא (אנ') | ג'ואי ריס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1999 | חוק וסדר | אליסיה טרנר | פרק: "Disciple" |
| 2001 | בוסטון פאבליק | שרה ברין | פרק: "Chapter Twenty-Eight" |
| 2002 | להתחיל מחדש | אמנדה | פרק: "Gardenia" |
| 2002 | משפחה שכזאת | איירין | פרק: "No Small Parts" |
| 2003 | טרזן | ניקי פורטר | 5 פרקים |
| 2004 | ג'ורדן | מארי סטרנד | פרק: "Missing Pieces" |
| 2004 | הרקיע השביעי | קנדל | 2 פרקים |
| 2004 | החוף הצפוני | ורוניקה פארל | פרק: "Pilot" |
| 2004, 2008 | הפמליה | ג'סטין צ'אפין | 3 פרקים |
| 2005 | 24 | דבי פנדלטון | 4 פרקים |
| 2005 | ורוניקה מארס | קארי בישופ | 2 פרקים |
| 2005 | 8 כללים פשוטים (אנ') | ניקי אלקוט | פרק: "The After Party" |
| 2006–2005 | Surface | סוואנה ברנט | תפקיד ראשי; 12 פרקים |
| 2006 | אלרגי למפלצות | פופי | דיבוב; פרק: "House of Monsters" |
| 2006 | מספ7ים | קארן קאמדן | פרק: "Dark Matter" |
| 2006 | האוס | אלי ג'ונסון | 2 פרקים |
| 2007 | CSI: מיאמי | הת'ר קרואלי | פרק: "Broken Home" |
| 2007 | שארק | מייגן | 3 פרקים |
| 2007 | שבועה קטלנית | סמנת'ה "סאם" ווילוז | סרט טלוויזיה של Global |
| 2012–2007 | אחת שיודעת | בלייר וולדורף | תפקיד ראשי (6 עונות); 121 פרקים |
| 2017 | Making History | דבורה ריביירה | תפקיד ראשי; 9 פרקים |
| 2018 | האיש האחרון בעולם | זואי | פרק: "Karl" |
| 2020–2018 | חד הוריים | אנג'י ד'אמאטו | תפקיד ראשי (2 עונות); 45 פרקים |
| 2019 | האורוויל | לורה היגינס | פרק: "Lasting Impressions" |
| 2022 | איך פגשתי את אבא | מרדית' | 2 פרקים |
| יפורסם בהמשך | הבאקניריות | יפורסם בהמשך |  |
| יפורסם בהמשך | רק לא זה | אבי | תפקיד אורח; עונה 2 |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2014 | על עכברים ואנשים | אשתו של קרלי | תיאטראות ברודוויי |
דיסקוגרפיה

2014: Heartstrings
הערות שוליים

↑  Denise Petski, Leighton Meester Joins Season 2 Cast Of Apple’s ‘The Buccaneers’, Deadline Hollywood, ‏1 October 2024
↑  Joe Otterson, ‘Nobody Wants This’ Season 2 Casts Leighton Meester, Miles Fowler (EXCLUSIVE), Variety, ‏2025-02-20 (באנגלית אמריקאית)
↑  Joe Otterson, ‘Nobody Wants This’ Season 2 Casts Leighton Meester, Miles Fowler (EXCLUSIVE), Variety, ‏2025-02-20 (באנגלית אמריקאית)
| --- | --- |
בקרת זהויות :  PLWABN: 9811357358005606  BIBSYS: 10048759  BnF: cb14584294x (data)  GND: 1015884636  ISNI: 0000 0001 1469 6289  LCCN: no2008183830  MusicBrainz: 03825d6a-e148-4966-a2c5-0b9788d81bcb  NKC: xx0232594  NLK: KAC2020L4875  SUDOC: 160546354  VIAF: 27312162   WorldCat (עם VIAF): 27312162 
לייטון מיסטר בהופעה
דנבר הדינוזאור האחרון

| --- | --- |

 סוגה:  אנימציה
 יוצרים:  פיטר קיפה 
 מדבבים בעברית:  ירמי קפלן, טל בלכרוביץ', איתי בארלי, אסף כחולי, יעקב בוך, עפרון אטקין, אורית ירון, שירלי טפר, גיל זמק, שפרירה זכאי, איציק סיידוף, אודיה קורן
 ארץ מקור:  ארצות הברית
 שפות:  אנגלית 
 מספר עונות:  2
 מספר פרקים:  50
 הפקה
 הפצה:  World Events Productions 
 אורך פרק:  30 דק'
 שידור
 רשת שידור:  סינדיקציה (ארצות הברית)
 רשת שידור בישראל:  הערוץ הראשון
 תקופת שידור מקורית:  12 בספטמבר 1988 – 22 בנובמבר 1988
 קישורים חיצוניים
 denverthedinosaur.com
 דף התוכנית ב-IMDb
 
דנבר הדינוזאור האחרון (באנגלית: Denver, the Last Dinosaur) היא סדרת אנימציה צרפתית-אמריקאית בת 50 פרקים שהופקה לטלוויזיה בשנת 1988.
הסדרה שודרה בערוץ הראשון בין השנים 1992- 1993.
בשנת 2018 הופקה לסדרה סדרת אתחול בהנפשה ממוחשבת, כאשר היא שודרה לראשונה ב-27 באוגוסט 2018 בערוץ M6 הצרפתי. האתחול שודר לראשונה בישראל בערוץ הילדים בדיבוב עברי ב-5 ביולי 2020, תחת השם "דנוור הדינוזאור האחרון".
עלילה

קבוצת נערים מקליפורניה (שולי, ירמי, צלי ומאריו) מגלים ביצת דינוזאור אשר בוקעת ומתוכה יוצא דינוזאור קטן וידידותי. את שמו דנבר הוא מקבל אחרי שהנערים ראו פרסומת על גבי אוטובוס לעיר דנוור.
דנבר הוא דינוזאור יוצא דופן אשר אוהב לנגן בגיטרה ולרכב על סקייטבורד. כמו כן הוא מסוגל לחזור לתקופה הפרה-היסטורית בעזרת חלק מהביצה שממנה בקע.
דנבר מוצא מקלט אצל החבורה מפני האמרגן מורטון פיצבק שמבקש להתעשר מלכידתו של דנבר.
דמויות > הטובים

דנבר (גיל זמק) - גיבור הסדרה.
שולי (איתי בארלי) (במקור וולי) - הנער אשר מגדל את דנבר בביתו.
ירמי (אסף כחולי) (במקור ג'רמי)
צלי (טל בלכרוביץ') (במקור שיידס)
מאריו (ירמי קפלן)
קייסי (שירלי טפר) - הצעירה שבחבורה. מאוהבת במאריו.
אתי (אורית ירון) (במקור הד'ר) - אחותו הגדולה של שולי.
דמויות > הרעים

מורטון פיצבק (יעקב בוך) - מפיק קונצרטים רשע. בחלק מהפרקים עוסק גם בדברים אחרים. באחד הפרקים גנב את חתיכת קליפת הביצה של דנבר. מנסה להתעשר מלכידתו של דנבר ומנסה לתפוס אותו בכל הזדמנות.
פרופסור פונט (עפרון אטקין) - מדען רשע אשר עובד לעיתים בשביל מורטון.
ניק (גיל זמק) - המנהיג של קבוצת בריונים אשר מתנכלת לנערים.
הערות שוליים

↑  שי שגב, חדש בטלוויזיה: יום ראשון, 05 ביולי 2020, באתר ג'ירפה, 4 ביולי 2020
תעלת הניקוז בעיר דוד

מסלול ההליכה בתעלה
תעלת הניקוז בעיר דוד
תעלת הניקוז בעיר דוד היא תעלת ניקוז משלהי תקופת בית שני, הממוקמת מתחת לרחוב המרכזי המרוצף והמדורג שחצה את העיר ירושלים, בסמוך לכותל המערבי בצפון ועד לבריכת השילוח שבעיר דוד בדרום. תוואי תעלה זו עוקב אחרי עמק הטרופיון.
היסטוריה

הקטע הצפוני של התעלה התגלה בשנת 1867 על ידי צ'ארלס וורן מתחת לרחוב המרוצף הקדום שליד 'קשת רובינסון'. קטע זה נבדק מחדש בידי פרופ' בנימין מזר בשנים 1968-75 ובידי רוני רייך ויעקב ביליג בשנים 1994-96 ב"גן הארכאולוגי" מרכז דוידסון.
הקטע הדרומי של התעלה התגלה בידי הארכאולוגים פ' בליס וא' דיקי בשנים 1894-97 ליד בריכת השילוח בקצה הדרומי של עיר דוד, כ-600 מ' מדרום. רוני רייך ויעקב ביליג חפרו בקטע האמצעי שנוקה עד שנת 2011.
התעלה עוברת מתחת לרחוב המרוצף שבו הלכו תושבי ירושלים ועולי הרגל בעת העתיקה. קטעים אחדים מן הרחוב הזה נחשפו וידועים לאורך התוואי. תעלת הניקוז היא עדות לכך שפרנסי העיר בשלהי תקופת בית שני דאגו לרווחת התושבים ועולי הרגל. בעת העתיקה הוליכה התעלה בעיקר מי גשמים שנוקזו מרחבי העיר, כדי שלא יצטברו ושלא יהוו מטרד לציבור. בחינת התעלה מצביעה על ההשקעה הרבה בבנייתה. בחלקה הצפוני היא חצובה בסלע ומקוּרה בקמרון אבן מאורך, ואילו בהמשכה הדרומי היא בנויה ומקוּרה בלוחות אבן שטוחים. גובהה של התעלה מגיע במקומות מסוימים עד לכ-3 מטרים ורוחבה כמטר. חלקה חצוב בסלע, אך רובה בנוי מאבני גיר, חלקן מסותתות עם פיתוחי שוליים כפי שהיה מקובל בתקופת הבית השני. גודל האבנים מגיע למטר על 40 ס"מ או מטר על 80 ס"מ, אבל חלקן גם קטן יותר. רוחב התעלה משתנה ממטר וחצי, ועד למקום הצר ביותר - כחצי מטר.
בתוך המנהרה ניתן לראות את אבן היסוד של הכותל המערבי, המקיפה את הר הבית.
לטענת החופרים, המנהרה נחפרה, ככל הנראה, בימי הורדוס. התעלה מוזכרת בספרו של יוסף בן מתתיהו, מלחמת היהודים,
ואחרי אשר המיתו הרומאים חלק האנשים היוצאים אליהם ואת שאריתם לקחו בשבי חקרו למצוא את המורדים המסתתרים במנהרות וקרעו את שכבת האדמה אשר על גבן ואת כל הנופלים בידם היכו לפי חרב
בתעלה נמצאו עשרות כלי חרס תמימים, ששימשו ככל הנראה את היהודים שהתחבאו בתעלה בזמן המרד, כפי שתיאר יוספוס. בחלקה התחתון ניתן לראות שברים בריצוף של הרחוב שמעל התעלה - גם זה בהתאמה לתיאור של יוספוס על הרומאים ששברו את הריצוף כדי להרוג את המורדים בתעלות. חיזוק נוסף לטענה זו נמצא בממצאים מהתעלה, ובהם חרב רומית (גלאדיוס), מטבעות מימי המרד הגדול נגד הרומאים, כלי חרס, כלי אבן ונרות חרס מהתקופה.
היסטוריה > ממצאים נוספים

בתוך התעלה נחשפו ממצאים רבים מסוף ימי הבית השני כגון פעמון הזהב (שיש מי שחושב שהוא של הכהן הגדול), אבן עם חרותת מנורה, חותם אבן עם כיתוב באותיות עבריות (ככל הנראה 'דכא ליה' - טהור לה').
הערות שוליים

↑  האם התגלה פעמון הכהן הגדול?
↑  חריטה נדירה של מנורה
↑  חותם דכא ליה
הקטנטנים

| --- | --- |

 מבוסס על:  The Littles 
 סוגה:  אנימציה לילדים, קומדיה, הרפתקאות
 יוצרים:  ג'ים פיטרסון ג'ים שומאן
 מדבבים בעברית:  לירון לב אורית אמיר אור אזולאי שמחה ברבירו גיורא קנת חן חגי אורנה כץ סיון שביט איציק סיידוף דור צויגנבום ניר רון שי זורניצר טלי גוטפריד
 ארץ מקור:  ארצות הברית ארצות הברית צרפת צרפת
 שפות:  אנגלית 
 מספר עונות:  3
 מספר פרקים:  29
 הפקה
 חברת הפקה:  ABC 
 הפצה:  ABC 
 אורך פרק:  22-23 דקות.
 שידור
 רשת שידור:  סינדיקציה
 רשת שידור בישראל:  ערוץ הילדים ערוץ ג'וניור
 תקופת שידור מקורית:  20 בספטמבר 1983 – 2 בנובמבר 1985
 קישורים חיצוניים
 דף התוכנית ב-IMDb
 
הקטנטנים (באנגלית: The Littles, בצרפתית: Les Minipouss) היא סדרת טלוויזיה מונפשת שהופקה במקור בין 1983 ל-1985. היא מבוססת על דמויות מתוך סדרת ספרים לילדים מאת הסופר האמריקאי ג'ון פיטרסון, שהראשון שבהם יצא לאור בשנת 1967 הסדרה הופקה עבור רשת השידור האמריקאית ABC על ידי האולפן הצרפתי/אמריקאי DIC Audiovisuel. זה הופק לאחר הפקה על ידי אולפן הנפשה קנדי, Animation City Editorial Services.
היסטוריה

יחד עם הסדרות חוש-חש הבלש והיתקליף, הקטנטנים הייתה אחת סדרות ההנפשה הראשונות שהופקו על ידי DIC Entertainment עבור הטלוויזיה האמריקאית, והייתה היחידה מבין השלושה ששודרה ברשת, ולא בסינדיקציה.
שתי העונות הראשונות של התוכניות מציגות את הקטנטנים מסביב לבית ביג, אבל כדי לשפר את הפופולריות של התכנית, העונה האחרונה מציגה את הקטנטנים מטיילים ברחבי העולם.
במהלך ההפקה של התוכנית, הקטנטנים היו גם פופולריים מספיק כדי להצדיק שני קשרים לסרט:
ב-25 במאי 1985, הקטנטנים כיכבו בסרט האנימציה הראשון שלהם, Here Come the Littles, המשמש כפריקוול לסדרת הטלוויזיה. הוא בוים על ידי ברנרד דיריס ונכתב על ידי וודי קלינג. הסדרה זמינה ב-DVD.
בשנה שלאחר מכן (1986), נוצר סרט המיועד לטלוויזיה בכיכובם של הקטנטנים: החירות והקטנטנים. את הסרט הזה ביים גם ברנרד דייראס ונכתב על ידי הייווד קלינג. הוא שודר בשלושה חלקים במהלך העונה העשירית של ABC Weekend Specials. לאחר מכן הוא נערך לפרק בן שלושה חלקים ונכלל בעונה השלישית של הסדרה. הפרק זמין ב-DVD.
בשנת 2003, הסדרה החלה לשדר בבלוק Syndicated DIC Kids Network על מנת לעמוד בקריטריונים E/I. עם זאת, לא כל פרק בסדרה זכה לסינדיקציה במהלך ריצה זו.
הסדרה שודרה גם בבריטניה ב-TVAM ובאוסטרליה ברשת 10. מדינות רבות אחרות גם הרימו את הסדרה.
בישראל, הסדרה שודרה בדיבוב לעברית בשנת 1999 בערוץ הילדים ומאוחר יותר בערוץ ג'וניור.
דמויות > משפחת הקטנטנים

טום ליטל - הבכור מבין שני הילדים הקטנים.
לוסי ליטל - הצעירה מבין שני הילדים הקטנים.
סבא ליטל - הבן הכי מבוגר במשפחה.
דינקי ליטל – בן דוד של המשפחה (כמו בספרים, שם הוא מוצג תמיד כ'בן דוד דינקי').
פרנק ליטל - האב במשפחה.
הלן ליטל – האם במשפחה ובתו של סבא ליטל.
אשלי ליטל - בת דודה שנייה, צעירה יותר של המשפחה.
בסדרת הטלוויזיה אילן היוחסין ברור בעיקר. פרנק והלן הם ההורים של טום ולוסי, סבא הוא אביה של הלן, ודינקי הוא בן דוד (מצד הלן, כפי שאמר סבא בפרק "בן דינקי") של טום ולוסי. בספרים, אילן היוחסין לעולם אינו מזוהה במפורש. הקטנים שמופיעים לעיתים קרובות הם טום, לוסי, דינקי וסבא.
דמויות > דמויות משנה

הנרי ביג - ילד בן 13 ואחד מבני האדם הבודדים שיודעים על קיומם של הקטנטנים. הם גרים בבית שלו והם החברים הכי טובים שלו
סליק - צב קטן וחיית המחמד של הנרי.
דמויות > נבלים

ד"ר אריק האנטר - הוא מעולם לא ראה ליטן במו עיניו, אבל הוא בטוח מאוד שהם באמת קיימים. התפקיד שלו הוא למצוא כמה ראיות ולבנות מכונות שיכולות לזהות את בני האדם הזעירים האלה כדי להוכיח לאחרים ולעצמו שהקטנטנים באמת קיימים.
ג'יימס פיטרסון - הבחור הרע השני והעוזר של ד"ר האנטר.
דמויות > דמויות אחרות

מר וגברת ביג - הוריו של הנרי. שניהם ארכאולוגים, לעיתים קרובות הם יוצאים למסעות.
מארי - חברתו לכיתה וחברה קרובה של הנרי.
דמויות ומדבבים

ג'ימי אי קיגן בתור הנרי ביג
אלווי מור בתור סבא הקטן
גרג ברגר בתפקיד פרנק ליטל
פטרישיה פאריס בתפקיד הלן ליטל
דונאבן פריברג בתור טום ליטל (עונות 1–2)
דייוויד וגנר בתור טום ליטל (עונה 3)
בטינה בוש בתור לוסי ליטל
BJ Ward בתור אשלי ליטל (עונות 2–3)
פרנק ולקר בתור סליק (עונה 1)
פאט פראלי בתור סליק (עונות 2–3)
רוברט דייוויד הול בתור מר ביג ודינקי ליטל
לורל פייג' בתור גברת ביג
קן סאנסום בתור ד"ר האנטר ופיטרסון (עונות 1–2)
רייצ'ל קאנו מספקת את שירה הפתיחה והסיום
דמויות ומדבבים > מדבבים נוספים

קנדיס קרייג
פול אידינג
יונתן גולדסמית
דייוויד הולנדר
ארב אימרמן
טרס מקניל
מונה מרשל
ג'ולי מקווירטר
האל סמית' - מר פינגן (ב"כאשר עיניים איריות מחייכות")
מרילין שרפלר
ג'ון סטפנסון
ראסי טיילור
דמויות ומדבבים > מדבבים בעברית

את הגרסה המדובבת לעברית ביימה והפיקה נינה אמיר באולפני וידאופילם אינטרנשיונל.
לירון לב - הנרי ביג
אורית אמיר - תום קטנטן
אור אזולאי - לוסי קטנטנה
שמחה ברבירו - דינקי קטנטן
גיורא קנת - סבא קטנטן
חן חגי - מר קטנטן
אורנה כץ - גברת קטנטנה
סיון שביט - גברת קטנטנה / דמויות שונות
איציק סיידוף - ד"ר האנטר
דור צויגנבום - פיטרסון
ניר רון - דמויות שונות
שי זורניצר - דמויות שונות
טלי גוטפריד - מימי
צוות

מרשה גודמן - מנהלת דיבוב (עונה שלישית), רכזת כישרונות
ג'יני מקסויין - מנהלת דיבוב (עונה שנייה)
הערות שוליים

↑  Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. pp. 512–513. ISBN 978-1476665993.
↑  Woolery, George W. (1989). Animated TV Specials: The Complete Directory to the First Twenty-Five Years, 1962-1987. Scarecrow Press. pp. 245–247. ISBN 0-8108-2198-2. נבדק ב-27 במרץ 2020. {{cite book}}:  (עזרה)
↑  Erickson, Hal (2005). Television Cartoon Shows: An Illustrated Encyclopedia, 1949 Through 2003 (2nd ed.). McFarland & Co. pp. 55–56. ISBN 978-1476665993.
הרוח ומולי מגי

| --- | --- |

סמליל הסדרה בעברית
 סוגה:  סדרת טלוויזיה מונפשת, סדרת טלוויזיה קומית, תוכנית טלוויזיה מסוגת על-טבעי 
 יוצרים:  ביל מוץ, בוב רות'
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (דובבה לנוספות, ביניהן עברית)
 מספר עונות:  2
 מספר פרקים:  41
 הפקה
 חברת הפקה:  Disney Television Animation Mercury Filmworks
 שידור
 רשת שידור:  ערוץ דיסני דיסני+
 רשת שידור בישראל:  ערוץ דיסני ישראל דיסני+
 תקופת שידור מקורית:  1 באוקטובר 2021 – 13 בינואר 2024
 תקופת שידור בישראל:  19 בדצמבר 2021 – 23 באוגוסט 2024
 קישורים חיצוניים
 דף התוכנית ב-IMDb
 
כרזת הסדרה באנגלית
הרוח ומולי מגי (באנגלית: The Ghost and Molly McGee) היא סדרת טלוויזיה מונפשת אמריקאית, שנוצרה על ידי ביל מוץ ובוב רות'. הסדרה הופקה על ידי Disney Television Animation ו-Mercury Filmworks.
הסדרה החלה את שידוריה בערוץ דיסני בארצות הברית ב-1 באוקטובר 2021. בישראל הסדרה שודרה בדיבוב עברי בערוץ דיסני ישראל החל מ-19 בדצמבר 2021.
ב-31 באוגוסט 2021 הסדרה חודשה לעונה שנייה, אשר עלתה לשידור בארצות הברית ב-1 באפריל 2023 עם פרק באורך 22 דקות, בניגוד לפרק רגיל עם שני חלקים של 11 דקות. העונה השנייה שודרה בדיבוב עברי בערוץ דיסני ישראל החל מ-30 ביולי של אותה השנה. ב-13 בינואר 2024 שודר הפרק האחרון של הסדרה בארצות הברית ובישראל ב-23 באוגוסט של אותה השנה. הסדרה הוסרה מה-VOD של הערוץ ב-29 בספטמבר של אותה השנה.
הסדרה זמינה בשירות הסטרימינג "דיסני+".
תקציר העלילה

בת הנוער האופטימית מולי מגי חיה כדי להפוך את העולם למקום טוב יותר, לתקן את מה שהשתבש ולהפיץ שמחה. לעומת זאת, סקראץ', רוח רפאים מתנשאת, חי כדי להפוך את העולם למקום גרוע יותר, להרוס את מה שהלך כמו שצריך ולהפיץ אומללות. סקראץ' מטיל על מולי קללה, אך מוצא עצמו קשור אליה לנצח. למרות זאת, סקראץ' ומולי יוצרים חברות לא סבירה שמנחה כל אחד מהם לאורך העליות והמורדות של עולמם. בפרק סיום עונה אחת אנו רואים שאם בן אדם נכנס לעולם הרוחות הוא יהפוך בעצמו לרוח. מולי נכנסת לעולם הרוחות ומביסה את יושב הראש בעזרת שמחה.